**Ministru kabineta rīkojuma projekta**

**„Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” sākotnējās ietekmes novērtējuma ziņojums (anotācija)**

|  |
| --- |
| Tiesību akta projekta anotācijas kopsavilkums |
| Mērķis, risinājums un projekta spēkā stāšanās laiks (500 zīmes bez atstarpēm) | Projekta mērķis ir piešķirt 116 067 *euro* pārskaitīšanai biedrībai "Latvijas Volejbola federācija", lai segtu izdevumus, kas saistīti ar Latvijas vīriešu volejbola izlases sagatavošanos un dalību 2021. gada Eiropas čempionātā volejbolā; piešķirt 99 718 *euro* pārskaitīšanai biedrībai "Latvijas Basketbola savienība", lai segtu izdevumus, kas saistīti ar FIBA 3x3 *Challenger* turnīra organizēšanu Latvijā 2021. gada augustā, kā arī piešķirt 47 000 *euro* pārskaitīšanai biedrībai "Latvijas Paralimpiskā komiteja", lai segtu izdevumus, kas saistīti ar sportistu dalību 2021. gada Vasaras Paralimpiskajās spēlēs Tokijā (Japāna). Kopējā piešķiramā summa 262 785 *euro*. |

|  |
| --- |
| I. Tiesību akta projekta izstrādes nepieciešamība |
| 1. | Pamatojums | 1. Nepieciešamība piešķirt valsts budžeta līdzekļus biedrībai „Latvijas Volejbola federācija” (turpmāk – LVF), lai segtu izdevumus, kas saistīti ar Latvijas vīriešu volejbola izlases sagatavošanos un dalību 2021. gada Eiropas čempionātā volejbolā.
2. Nepieciešamība piešķirt valsts budžeta līdzekļus biedrībai „Latvijas Basketbola savienība” (turpmāk – LBS), lai segtu izdevumus, kas saistīti ar FIBA 3x3 *Challenger* turnīra organizēšanu Latvijā 2021. gada augustā.
3. Nepieciešamība piešķirt valsts budžeta līdzekļus biedrībai „Latvijas Paralimpiskā komiteja” (turpmāk – LPK), lai segtu izdevumus, kas saistīti ar sportistu dalību 2021. gada Vasaras Paralimpiskajās spēlēs Tokijā (Japāna).
4. Latvijas Nacionālās sporta padomes 2021. gada 12. augusta sēdē nolemtais (prot Nr.2 3., 4., 5. §).
5. Likuma par budžetu un finanšu vadību 12. panta pirmā daļa.
6. Ministru kabineta 2018. gada 17. jūlija noteikumu Nr. 421 „Kārtība, kādā veic gadskārtējā valsts budžeta likumā noteiktās apropriācijas izmaiņas” 41. un 43. punkts.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Izglītības un zinātnes ministrija (turpmāk – IZM) saņēma LVF 2021. gada 7. aprīļa vēstuli Nr. 1-3/80, kurā LVF informēja, ka pirmo reizi pēc 26 gadu pārtraukuma Latvijas vīriešu volejbola izlase ir iekļuvusi 2021. gada Eiropas čempionāta volejbolā finālturnīrā (turpmāk – Čempionāts). Lai kvalitatīvi sagatavotos šīm nozīmīgajām sacensībām, kas 2021. gada septembrī notiks Igaunijā, Somijā, Polijā un Čehijā, Latvijas volejbola izlasei ir jāaizvada pilnvērtīgs sagatavošanās treniņprocess (tas norisinās jau kopš maija sākuma), kas ietver arī piedalīšanos arī prestižajās Eiropas Volejbola konfederācijas (CEV) Eiropas Zelta līgas sacensībās. LVF norādīja, ka tās rīcībā esošie finanšu līdzekļi ir nepietiekami, lai pilnā apjomā sagatavotos šim Latvijai vēsturiskajam sporta notikumam – vīriešu izlases dalībai Čempionātā. Minētajā vēstulē IZM tika lūgta līdzfinansēt Latvijas vīriešu izlases pilnvērtīgu un kvalitatīvu sagatavošanās procesu un līdzdalību Čempionātā 116 067 *euro* apmērā. LVF 2021. gada 18. augusta vēstulē Nr. 1-3/195 pievienojusi aktualizēti izdevumu tāmi. Būtiski atzīmēt, ka kopīgie izdevumi, kas saistīti ar Latvijas vīriešu volejbola izlases sagatavošanos un dalību Čempionātā, ir 235 770 *euro* (101 703 *euro* tiek finansēti no LVF līdzekļiem, savukārt 18 000 *euro* tiek finansēti no LVS piesaistītā pašvaldību līdzfinansējuma). Lai segtu izdevumus, kas saistīti ar komandu sporta spēļu izlašu nodrošināšanu, LVF saskaņā ar Ministru kabineta 2009.gada 28.jūlija noteikumiem Nr.819 „Kārtība, kādā valsts finansiāli nodrošina valsts izlases komandu sporta spēlēs sagatavošanos un piedalīšanos Eiropas un pasaules čempionātu un olimpisko spēļu atlases turnīros un finālsacensībās” izlašu darbības nodrošināšanai 2021. gadā tika aprēķināts un piešķirts finansējums 200 937 *euro* apmērā, tomēr finansējums attiecas uz visu vecuma volejbola izlašu (vīriešu un sieviešu) darbības nodrošināšanu 2021. gadā. Atzīmējams arī LVF norādītais, ka 2019. gada Eiropas čempionāta volejbolā finālturnīrs sasniedza 1,53 miljardu lielu TV auditoriju, kas tika translēts 153 valstīs. IZM ir saņēmusi arī LBS 2021. gada 5. augusta vēstuli Nr.03/176, kurā informēts, ka Latvijas 3x3 basketbola izlases uzvara 2021. gada Vasaras Olimpiskajās spēlēs Tokijā (Japāna) piesaistījusi milzīgu sabiedrības uzmanību un radījusi unikāli izdevīgus priekšnoteikumus gan šī basketbola veida popularizēšanai un ilgtermiņa attīstībai, gan jaunatnes pievēršanai sportiskam dzīves veidam. Lai maksimāli izmantotu izcilā panākuma radīto rezonansi un dotu iespēju plašai Latvijas sabiedrībai klātienē redzēt darbībā olimpiskos čempionus, LBS sadarbībā ar biedrību „Streetbasket” 2021. gada 24. un 25. augustā Rīgā organizē FIBA *Challenger* sērijas turnīru (turpmāk – Turnīrs) ar pasaulē labāko 3x3 basketbolistu piedalīšanos. LBS norāda, ka FIBA *Challenger* turnīru seriāls ir prestižas klubu komandu sacensības, kuru augstie rīkošanas standarti, lielais balvu fonds un izcīnāmo reitinga punktu skaits regulāri piesaista elites klases spēlētājus un nodrošina lielu TV auditoriju. Arī Latvijas labākie 3x3 basketbolisti regulāri startējuši un uzvarējuši *Challenger* turnīros, tai skaitā 2018. gadā turnīrā Ventspilī. Saskaņā ar Starptautiskā Basketbola federācija (*International Basketball Federation* – FIBA) noteikumiem *Challenger* turnīra rīkotājiem jānodrošina dalībniekiem sacensību statusam atbilstoši apstākļi (viesnīca, sporta bāze), kā arī sacensību balvu fonds. Provizoriskās Turnīra rīkošanas izmaksas ir 180 000 *euro*, no kurām LBS lūdz segt 99 718 *euro*. Tāpat IZM ir saņēmusi LPK 2021. gada 26. maija vēstuli Nr. Nr. 30/2021\_Ep, kurā LPK lūdz piešķirt papildu finansējumu, lai nodrošinātu Latvijas Paralimpiskās vienības sportistu, treneru un apkalpojošā personāla dalību 2021. gada Vasaras Paralimpiskajās spēlēs Tokijā (Japāna) (turpmāk – Paralimpiskās spēles). LPK norāda, ka finansējums nepieciešams aviobiļešu iegādei, jo izmaksas salīdzinoši ar plānoto 2021. gada sākumā, ir palielinājušās divas reizes. Papildu izdevumi radušies arī gatavojoties spēlēm, jo dalības izmaksas starptautiskajās sacensībās (Eiropas un pasaules čempionāti, kvalifikācijas turnīri) ir daudz augstākas par sākotnēji plānotajām. Papildu izdevumi ir radušies arī dārgāku naktsmītņu dēļ, kur sacensību laikā tiek nodrošināti īpaši epidemioloģiskās drošības pasākumi (t.s. „burbuļa princips”). Saskaņā ar LPK sniegto informāciju, salīdzinoši ar iepriekšējiem gadiem, sacensību vietās vairs nav iespēja rezervēt un dzīvot alternatīvās viesnīcās, kas bija un arī šobrīd būtu daudz ekonomiskāks variants. Papildu izdevumus veido arī obligāti noteiktie Covid-19 PĶR testi un citi īstenojamie epidemioloģiskās drošības pasākumi. Lai sagatavotos un piedalītos Vasaras Paralimpiskajās spēlēs Tokijā, papildu nepieciešami 47 000 EUR – lidojumu biļetes, pirms spēļu sportistu nometne Fudži pilsētā, Japānā, apdrošināšana un citi ar drošu dalību saistītie izdevumi. LVF, LBS un LPK finanšu pieprasījumi tika izskatīti un atbalstīti Latvijas Nacionālās sporta padomes 2021. gada 12. augusta sēdē (prot Nr.2 3., 4., 5. §), aicinot Ministru kabinetu attiecīgus līdzekļus piešķirt no valsts budžeta programmas 02.00.00 „Līdzekļi neparedzētiem gadījumiem”. Saskaņā ar Ministru kabineta 2018. gada 17. jūlija noteikumu Nr.421 „Kārtība, kādā veic gadskārtējā valsts budžeta likumā noteiktās apropriācijas izmaiņas” 41. punktu līdzekļus no programmas „Līdzekļi neparedzētiem gadījumiem” piešķir valstiski īpaši nozīmīgiem pasākumiem, valsts pamatbudžeta apropriācijās neparedzētiem izdevumiem katastrofu un dabas stihiju seku novēršanai un to radīto zaudējumu kompensēšanai un citiem neparedzētiem gadījumiem. Līdzekļu piešķiršanu valstiski īpaši nozīmīgiem pasākumiem paredz arī Likuma par budžetu un finanšu vadību 12. panta pirmā daļa. Izvērtējot LVF, LBS un LPK finanšu pieprasījumus, kā arī, ņemot vērā Latvijas Nacionālās sporta padomes 2021. gada 12. augusta sēdē (prot Nr.2 3., 4., 5. §) nolemto, IZM ieskatā tos var klasificēt kā valstiski īpaši nozīmīgus pasākumus. Latvijas vīriešu volejbola izlases dalība Čempionātā, kā arī Latvijas sportistu dalība Paralimpiskajās spēlēs, kā arī Turnīra organizēšana Latvijā ir uzskatāma par valstiski īpaši nozīmīgu pasākumu, tomēr galīgo lēmumu par to var pieņemt tikai Ministru kabinets. LVF, LBS un LPK ir valstiski nozīmīgas sporta organizācijas, kuras nodrošina tām kā atzītajām sporta federācijām Sporta likumā noteikto uzdevumu izpildi.IZM ir veikusi sākotnējo izvērtējumu par finansējuma piešķiršanas Turnīra organizēšanai, kā arī sportistu sagatavošanai un dalībai Čempionātā un Paralimpiskajās spēlēs atbilstību komercdarbības atbalsta kontroles regulējumam.Lai kādu pasākumu varētu klasificēt kā komercdarbības atbalstu, tam vienlaikus jāatbilst visām četrām kumulatīvām pazīmēm[[1]](#footnote-1):  *1. pazīme*: Atbalsts tiek sniegts no publiskiem resursiem; *2. pazīme*: Atbalsta saņēmējs veic saimniecisku darbību un attiecībā uz to gūst ekonomiskas priekšrocības, kādas tas nevarētu gūt normālos komercdarbības veikšanas apstākļos; *3. pazīme*: Pasākums ir selektīvs pēc sava rakstura; *4. pazīme*: Atbalsts ietekmē konkurenci un tirdzniecību Eiropas Savienības iekšējā tirgū.Konstatējams, ka atbalsta sniegšana ar Turnīra organizēšanu saistīto izdevumu segšanai nerada konkurences kropļojumu Eiropas Savienības līmenī, jo konkrēto sporta sacensību rīkošanas tiesības 2021. gada sacensību sezonai jau ir piešķirtas (šo sporta sacensību rīkošana tieši Latvijā ir iekļauta attiecīgā sporta veida starptautiskās sporta federācijas (FIBA) kalendārā), turklāt tās ir piešķīrusi neatkarīga trešā puse (attiecīgā sporta veida starptautiskā sporta federācija – FIBA), kā rezultātā citas valstis, kuras nav iekļautas attiecīgā sporta veida starptautisko sporta sacensību kalendārā 2021. gada sacensību sezonai, nevar organizēt šāda veida sporta sacensības. Iepriekšminētā rezultātā secināms, ka papildus finansējuma piešķiršana Turnīra organizēšanai vienlaikus neatbilst visām Komercdarbības atbalsta kontroles likuma 5. pantā noteiktajām pazīmēm un attiecīgi minētais atbalsts nav uzskatāms par komercdarbības atbalstu. Tāpat par komercdarbības atbalstu nav uzskatāma atbalsta sniegšana valsts izlašu sportistu sagatavošanai un dalībai oficiālās valsts izlašu sporta sacensībās (šajā gadījumā – Čempionātā un Paralimpiskajās spēlēs). Papildus minētam uzsverams, ka Turnīra organizēšana, kā arī sportistu sagatavošana un dalība Čempionātā un Paralimpiskajās spēlēs tiešā veidā ir saistīta ar valsts politikas īstenošanu sporta nozarē. Ievērojot minēto, IZM ir izstrādājusi Ministru kabineta rīkojuma projektu „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk – Rīkojuma projekts), kas paredz uzdevumu Finanšu ministrijai no valsts budžeta programmas 02.00.00 „Līdzekļi neparedzētiem gadījumiem” piešķirt IZM 262 785 *euro*, tai skaitā:1. 116 067 *euro* pārskaitīšanai LVF, lai segtu izdevumus, kas saistīti ar Latvijas vīriešu volejbola izlases sagatavošanos un dalību Čempionātā;
2. 99 718 *euro* pārskaitīšanai LBS, lai segtu izdevumus, kas saistīti ar Turnīra organizēšanu Latvijā 2021. gada augustā;
3. 47 000 *euro* pārskaitīšanai LPK, lai segtu izdevumus, kas saistīti ar sportistu dalību Paralimpiskajās spēlēs.
 |
| 3. | Projekta izstrādē iesaistītās institūcijas un publiskas personas kapitālsabiedrības | Rīkojuma projektu izstrādāja IZM. Rīkojuma projekta izstrādes procesā notikušas konsultācijas ar LVF, LBS un LPK. LVF, LBS un LPK finanšu pieprasījumi tika izskatīti un atbalstīti Latvijas Nacionālās sporta padomes 2021. gada 12. augusta sēdē (prot Nr.2 3., 4., 5. §). |
| 4. | Cita informācija | Rīkojuma projekts tiešā veidā attiecas uz budžeta un finanšu politiku. Pastarpināti Rīkojuma projekts attiecas uz tūrisma, sporta un brīvā laika politiku (sporta politiku). |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| Rīkojuma projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2021** | Turpmākie trīs gadi (*euro*) |
| **2022** | **2023** | **2024** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023.gadam | izmaiņas, salīdzinot ar vidēja termiņa budžeta ietvaru 2023.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi: | **0** | **0** | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |  |  |
| 1.2. valsts speciālais budžets |  |  |  |  |  |  |  |
| 1.3. pašvaldību budžets |  |  |  |  |  |  |  |
| 2. Budžeta izdevumi: | **0** | **262 785** | **0** | **0** | **0** | **0** | **0** |
| 2.1. valsts pamatbudžets | *0* | *262 785* | *0* | *0* | *0* | *0* | *0* |
| 2.2. valsts speciālais budžets |  |  |  |  |  |  |  |
| 2.3. pašvaldību budžets  |  |  |  |  |  |  |  |
| 3. Finansiālā ietekme: | **0** | **- 262 785** | **0** | **0** | **0** | **0** | **0** |
| 3.1. valsts pamatbudžets | *0* | *- 262 785* | *0* | *0* | *0* | *0* | *0* |
| 3.2. speciālais budžets |  |  |  |  |  |  |  |
| 3.3. pašvaldību budžets  |  |  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar „+” zīmi) | X | 262 785 | 0 | 0 | 0 | 0 | 0 |
|  |  |  |  |  |  |
|  |  |  |  |  |  |
| 5. Precizēta finansiālā ietekme: | X | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |  |  |
| 5.2. speciālais budžets |  |  |  |  |  |  |
| 5.3. pašvaldību budžets  |  |  |  |  |  |  |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pievienot anotācijas pielikumā): | LVF tiks piešķirti 116 067 *euro*. LBS tiks piešķirti 99 718 *euro*. LPK tiks piešķirti 47 000 *euro*. Kopējā piešķiramā summa 262 785 *euro*.Detalizētus finanšu aprēķinus skatīt pievienotajos paskaidrojošajos materiālos (LVF, LBS un LPK iesniegtajās izdevumu tāmēs). |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Rīkojuma projektam nav ietekme uz amata vietu skaita izmaiņām. |
| 8. Cita informācija | Izdevumus sedz no valsts budžeta programmas 02.00.00 „Līdzekļi neparedzētiem gadījumiem” atbilstoši Ministru kabineta 2018. gada 17. jūlija noteikumiem Nr. 421 „Kārtība, kādā veic gadskārtējā valsts budžeta likumā noteiktās apropriācijas izmaiņas”. |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| Rīkojuma projekts šo jomu neskar |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| Rīkojuma projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Rīkojuma projekts šo jomu neskar |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas | Rīkojuma projekta izpildi nodrošinās IZM sadarbībā ar Finanšu ministriju, LVF, LBS un LPK. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekts šo jomu neskar |
| 3. | Cita informācija | Nav |

Izglītības un zinātnes ministre Anita Muižniece

Severs 67047935

edgars.severs@izm.gov.lv

1. Skatīt Līguma par Eiropas Savienības darbību 107. pantu un Komercdarbības atbalsta kontroles likuma 5. pantu. [↑](#footnote-ref-1)